id en en en en en en az ta fr en ms ms fr en ms ta fr en ms ms fr en ms en fr en ms ta fr en ms de id en de fr en ms en fr en ms en fr en ms en fr en ms id fr en ms tr en az ms nl id fi war fr en de ms id id ur az id fr en de ms id id en az ta fr en ms ms fr en ms ta fr en ms ms fr en ms en fr en ms ta fr en ms de id en de fr en ms en fr en ms en fr en ms en fr en ms id fr en ms tr en az ms nl id fi war fr en de ms id id ur az id fr en de ms id id en uk ms ms id ms id ms id id id id id ms ms id id id id id ms ms de ms de ms de ms de ms de oc id id en de en es id ms az id en az id war ms ms id ms id tr hbs_lat en en id ms ms ms ms ms ms ms id ms id ms id id id id ms id id id
Quran Hour | TALIAN JIWA 6: ANAK PENGUAT SEMANGAT TERUSKAN KEHIDUPAN
Isnin - Jumaat: 8:30am - 05:00pm
“Duit sumbangan yang saya terima terus digunakan untuk membeli keperluan anak seperti susu, lampin pakai buang dan pakaian. Selain itu, saya gunakan untuk bayar sewa bilik dan simpan sedikit untuk kecemasan.
Demikian kata Nor Hadila Abu Hassan, 29, yang merupakan ibu kepada dua anak yang berusia 1 tahun 8 bulan dan 4 bulan. Beliau menjadi pemanggil Talian Jiwa Episod 6 yang disiarkan di Astro Oasis, pada 19 Ogos 2021.
Program Talian Jiwa dianjurkan oleh Yayasan Warisan Ummah Ikhlas (WUIF) dengan Sinar Harian dan Astro Oasis. Ia bertujuan membantu golongan B40, M40 dan T20 yang terkesan akibat pandemik Covid-19 dari segi sokongan kerohanian, emosi, kewangan dan rangkaian bantuan.
Nor Hadila sebagai pemanggil Talian Jiwa Episod 6 berkongsi cerita mengenai cabaran yang beliau lalui.
Dalam perkongsian di Talian Jiwa, Nor Hadila sebagai dropshipper, berasa tertekan apabila pendapatan isi rumah terjejas. Jualan produk merosot apabila kurang mendapat sambutan pelanggan ketika musim PKP.
Pada masa sama, suami beliau sebagai pemandu lori terpaksa mengambil cuit tanpa gaji dan hanya bergantung kepada subsidi Perkeso dan majikan sebanyak RM600 ketika itu. Kini suami masih dicutikan kerana tempat kerjanya ada kes Covid-19.
“Kami menyewa bilik sebagai tempat berlindung empat beranak dengan bayaran RM200. Di situlah ruang tamu, bilik dan dapur dan bilik air.
Nor Hadila menyewa bilik RM200 sebulan sebagai tempat berlindung sekeluarga.
“Syukurlah kami mendapat sumbangan RM2,500 melalui program Talian Jiwa. Ia mengurangkan beban kami yang agak buntu untuk mencari sumber kewangan. Apa yang penting bagi saya adalah dua anak dari segi susu, lampin pakai buang, pakaian serta bayar sewa bilik.
“Saya juga dapat menggunakan wang sumbangan tersebut untuk menambahkan stok produk termasuk Sambal Tempoyak Petai dan mempelbagaikan jenis barangan untuk dijual secara online. Ini termasuk tudung, jam tangan dan makanan.”
Nor Hadila menjadi ejen produk Sambal Tempoyak Petai.
Nor Hadila dari Negeri Sembilan telah mendaftarkan perniagaannya dengan Suruhanjaya Syarikat Malaysia (SSM) dan berjinak-jinak menggunakan platform Shoppee untuk berniaga pada hujung Ogos lalu. Pada awalnya, beliau ingin keluar bekerja untuk mencari sumber pendapatan yang stabil.
Namun, keinginan beliau itu terpaksa diketepikan bagi memberi tumpuan terutama kepada anak kedua yang mengalami jantung berlubang. Beliau perlu berulang-alik ke hospital di Muar untuk mendapatkan rawatan anaknya.
“Sebelum ini kami sekeluarga tinggal di rumah emak di Seremban. Namun kami perlu keluar dan hidup berdikari untuk membesarkan keluarga di Johor. Tambahan pula ibu saya mengalami penyakit tiga serangkai. Manakala dua adik lelaki mengalami penyakit jantung dan kakak sakit Leukemia.
“Apabila difikirkan semula, ujian saya dahulu lebih berat berbanding sekarang. Saya telah kehilangan empat anak yang mengalami penyakit Cardiac Arrhythmia dan seorang lain meninggal dunia ketika dalam kandungan 5 bulan. Saya reda dengan ketentuan ALLAH.
“Tanpa anak, mungkin saya tidak ada semangat untuk teruskan kehidupan. Dengan kehadiran dua anak ini, saya berusaha untuk menjaga amanah ALLAH sebaik mungkin. Saya juga bertawakal kepada ALLAH mengenai rezeki.
“Syukur, suami menggalakkan saya untuk berniaga. Baru-baru ini, kami dapat beli sebuah motorsikal terpakai bagi memudahkan pergerakan kami. Sementara ini suami banyak membantu saya untuk menghantar produk kepada pelanggan.”
Nor Hadila bercadang untuk memulakan perniagaan dengan mengambil tempahan nasi lemak pandan dari rumah. Inisiatif ini diambil untuk menambahkan pendapatan. Tidak cukup menjana pendapat sebagai dropship, beliau kemudian mengorak langkah dengan menjadi ejen Sambal Tempoyak Petai.
Sesiapa yang ingin membantu Nor Hadila Abu Hassan, boleh salurkan sumbangan di CIMB BANK 7614736361.
RUMAH NGAJI @ DAMANSARA DAMAI SOKONG & SERTAI MALAYSIA #QURANHOUR 2022
MITI SUMBANG TAJAAN WANG TUNAI TARANUM CHALLENGE MALAYSIA #QURANHOUR 1444H/2022
PEGAWAI PENYELARAS DUN N55 DENGKIL BERI SUMBANGAN RM3,000 UNTUK MALAYSIA #QURANHOUR 1444H / 2022
MEDIA BERGABUNG SERTAI MAJLIS TAKLIMAT SINERGI MEDIA SEMPENA MALAYSIA #QURANHOUR 2022
« Sebelum Page1 Page2 Page3 … Page5 Seterusnya »
PrevSebelumTALIAN JIWA EPISOD 2: BERTAHAN UNTUK MENJAGA KEBAJIKAN WARGA KERJA PUSAT JAGAAN AL HAFIZ
SeterusnyaTALIAN JIWA EPISOD 6 : JUAL BARANG RUMAH DEMI KELANGSUNGAN HIDUPNext
Warisan Ummah Ikhlas Foundation (PPAB-36/2013) Level 1, Bangunan Sinar Harian, No.3, Jalan Renggam 15/5, Off Persiaran Selangor, Seksyen 15, 40200 Shah Alam, Selangor.
03-5101 3635 | 019-382 3635 | 019-380 3635
Facebook Instagram Youtube Twitter
World Quran Hour © 2021 All rights reserved​
Mesej Anda telah berjaya di hantar
WUIF memberikan ruang penyertaan kepada Sahabah AlQuran (SAQ) bersama menghadiri aktiviti-aktiviti di bawah anjuran WUIF.
Kebenaran menyertai aktiviti WUIF adalah tertakluk kepada syarat bahawa SAQ tidak membawa agenda dan unsur-unsur yang menyentuh sensitviti masyarakat.
WUIF tidak memberi jaminan bahawa sebarang penyertaaan SAQ bersamanya dalam apa-apa aktiviti akan mendapat sebarang liputan secara peribadi sama ada kepada individu mahupun kumpulan tertentu.
WUIF akan berusaha memberi sokongan berupa bentuk placard, bookmark sama ada melalui softcopy ataupun bahan bercetak    sekiranya sesuai dan stok bahan-bahan publisiti tersedia semasa program-program yang dijalankan oleh pihak SAQ.
WUIF mempunyai hak untuk berkongsi gambar-gambar SAQ yang menyertai aktiviti atau program bersama WUIF di mana-mana saluran media yang bersesuaian, yang WUIF mempunyai akses terhadapnya.
Penyertaan wakil pihak WUIF dalam sebarang aktiviti SAQ (sekiranya berkaitan) adalah tertakluk kepada kesesuaian masa dan kelapangan wakil-wakil tersebut.
Pihak WUIF mempunyai budibicara untuk berkongsi dengan mana-mana saluran media yang bersesuaian bahan-bahan serta perkongsian oleh SAQ di mana-mana saluran media.
SAQ bersetuju akan menjalankan jalinan kerjasama dengan WUIF dengan membawa prinsip, visi dan misi yang berteraskan panduan al-Quran dan As-Sunnah.
SAQ akan memberikan maklumbalas dan laporan kepada pihak WUIF      berdasarkan sebarang aktiviti dan/atau dapatan dari eksperimen sosial (jika berkaitan) yang dijalankan bertujuan membantumempertingkatkan kualiti penyampaian al-Quran kepada orang awam.
SAQ akan sentiasa menjaga nama baik WUIF dalam setiap aktiviti yang dijalankan di samping berusaha mempamerkan nilai al-Quran di dalam setiap program dan/atau aktiviti yang dijalankan.
SAQ bersedia menyelia dan bertanggungjawab terhadap setiap aktiviti yang dijalankan sama ada dengan atau tanpa kehadiran wakil daripada pihak WUIF.
SAQ akan menjalankan aktivitinya tertakluk kepada kebenaran dan penambahbaikan yang akan dicadangkan oleh WUIF dari semasa ke semasa.
SAQ tidak akan menggunakan bahan serta material yang dihasilkan oleh WUIF untuk sebarang tujuan komersil tanpa persetujuan dan/atau kelulusan pihak WUIF.
SAQ hendaklah menghormati sebarang perjanjian dan/ atau persetujuan yang telah dijalinkan oleh WUIF dengan mana-mana pihak.
SAQ bersedia untuk berbincang dan bekerjasama dengan WUIF pada bila-bila masa demi Misi MengQURANkan Bangsa MengIKHLASkan Ummah melalui berinteraksi dengan al-Quran Baca, Faham dan Amal.
Selain daripada pautan sebagai rujukan dan panduan penganjuran program tahunan SAQ bersama WUIF, SAQ turut digalakkan untuk mendapatkan nasihat serta panduan sebelum menggunapakai nama-nama program yang dianjurkan oleh WUIF, supaya objektif perlaksanaan program oleh SAQ dapat dicapai secara optimum.
Dalam keadaan di mana akad tersebut diingkari, pihak WUIF berhak meneruskan dengan tindakan-tindakan yang sewajarnya yang tidak terkecuali tindakan undang-undang bagi menghalang pengingkaran tersebut dari berterusan.